
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2026

La bugetul local al Municipiului Brad pe anul 2026 s-au încasat venituri suplimentare față de cele prognozate, în cuantum de 41,86 mii lei, sumă provenită de la Agenția Națională de Cadastru și Publicitate Imobiliară pentru înregistrarea sistematică în sistemul integrat de cadastru și carte funciară a imobilelor situate în sectoarele cadastrale nr. 18 și 48, aparținând unității administrativ-teritoriale Brad.
Astfel, veniturile se stabilesc în sumă de 168.759,44 mii lei, iar cheltuielile în sumă de 168.900,08 mii lei, după cum rezultă din Referatul nr. 35994/14.07.2026 al Serviciului Buget, Finanțe, Contabilitate, Taxe și Impozite Locale din cadrul aparatului de specialitate al Primarului Municipiului Brad.
Veniturile bugetului local al Municipiului Brad pe anul 2026 se majorează cu suma de 41,86 mii lei la capitolul bugetar 43.02 „Subvenții de la alte administrații”.
Cheltuielile bugetului local al Municipiului Brad pe anul 2026 se majorează cu suma de 41,86 mii lei la capitolul bugetar 83.02 „Agricultură, silvicultură, piscicultură și vânătoare”.
Având în vedere necesarul de fonduri la unele capitole bugetare și posibilitatea diminuării creditelor la alte capitole bugetare, se impune efectuarea unor virări de credite de la un capitol bugetar la altul și, respectiv, de la un subcapitol bugetar la altul, după cum urmează:
· 65.02 „Învățământ”                                                  (-267,08 mii lei); 
· 67.02 „Cultură, recreere și religie”                         (+100,00 mii lei); 
· 70.02 „Locuințe, servicii și dezvoltare publică”      (+167,08 mii lei); 
· 65.02.04.01 „Învățământ secundar inferior”                (-3,16 mii lei); 
· 65.02.04.02 „Învățământ secundar superior”               (+3,16 mii lei). 
Am propus, de asemenea, modificarea Programului de investiții publice pe anul 2026, în sensul majorării acestuia cu suma de 1.070,00 mii lei, pentru următoarele obiective de investiții:
· „REABILITARE TERMICĂ PENTRU CREȘTEREA EFICIENȚEI ENERGETICE LA ȘCOALA GIMNAZIALĂ «MIRCEA SÂNTIMBREANU» BRAD”; 
· „REABILITARE TERMICĂ PENTRU CREȘTEREA EFICIENȚEI ENERGETICE A CLĂDIRII ADMINISTRATIVE A SERVICIULUI PUBLIC DE DESFACERE HAN – PIAȚĂ ȘI OBOR”. 
Astfel, bugetul creditelor interne pe anul 2026 se majorează cu suma de 1.070,00 mii lei, în sensul stabilirii veniturilor și cheltuielilor la nivelul sumei de 8.562,49 mii lei.
În urma modificărilor intervenite în secțiunea de dezvoltare, se modifică și Raportul privind rezultatele etichetării cheltuielilor bugetare, detaliat pe capitole și surse de finanțare, aferente obiectivelor de investiții cuprinse în Programul de investiții publice pe anul 2026.
În contextul celor prezentate, am inițiat prezentul proiect de hotărâre prin care propun rectificarea bugetului local al Municipiului Brad pe anul 2026 și îl supun spre dezbatere și aprobare Consiliului Local al Municipiului Brad, în forma prezentată.
	Invoc în susţinerea propunerii mele prevederile Secţiunii a 2-a din Legea nr. 43/2026 a bugetului de stat pe anul 2026, cu modificările și completările ulterioare, ale art. 7 alin. (1), alin. (5) și alin. (6) din O.U.G. nr. 75/2024 privind reglementarea etichetării cheltuielilor bugetare şi cheltuielilor fiscale pentru bugetarea verde, ale art.1 alin. (2), art. 2 pct. 47, art. 8  și art. 19 alin. (2) din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. (1),  alin. (2) lit. b) și alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

